
Postopek velja za vstop, izstop v/iz objektov črpališč, prečrpališč, dezinfekcijskih postaj in rezervoarjev v oskrbi in pod nadzorom Mariborskega vodovoda. 
1. NAMEN NAVODILA
Navodilo je namenjeno posameznikom, ki zaradi vsebine svojega dela vstopajo v vodooskrbne objekte. Za pravilno vstopanje v objekte si mora posameznik priskrbeti ustrezen KLJUČ,  s katerim nameščene ključavnice na objektu pred vstopom odklene in jih po opravljenem delu zaklene.
2. SMART KLJUČI: JAVLJANJE, PREVZEM, PREDAJA, ODGOVORNOST	
Javljanje dežurnemu strojniku pred vstopanjem »v« in izstopanjem »iz« vodooskrbnih objektov je OBVEZNO.
Za objekte, z vgrajenimi SMART ključavnicami si je za vstop v/na objekt potrebno priskrbeti SMART ključ, na katerem se shranjujejo podatki o njegovi aktivnosti. Ključ se nahaja pri varnostniku na upravi podjetja na Jadranski cesti 24 oz. dežurnemu strojniku  na  Vrbanskem platoju. Prevzeti in predati ga je možno le na mestu, kjer se je zanj opravila pisna zadolžitev. Pred predajo ključa varnostnik na upravi podjetja oz. strojnik št.1 (dežurni strojnik) na Vrbanskem platoju poskrbi za potrebno evidenco (v obrazec št. OB 7.5-5/1 se vpiše datum prevzema, uro prevzema, številko predanega ključa, priimek osebe, ki ključ prevzame, ter pridobi podpis prevzemnika ključa; uro in datum, v kolikor ni enak kot datum prevzema in podpis prevzemnika, ko je ključ vrnila). Navedeno evidentiranje zadolžitve ne velja za osebe, ki imajo do objektov zaradi narave in vsebine njihovega dela stalen dostop. V kolikor ni izvedljivo izvesti dnevnega prenosa podatkov, se le ti morajo prenašati vsaj enkrat mesečno oz. po dogovoru na zahtevo skrbnikov ključev (priloga sistemskega navodila). To se stori tako, da se SMART ključ vstavi v za to namenjeno elektronsko napravo - ključavnico, ki se nahaja v dispečerskem centru na Vrbanskem platoju ali preko mobilne aplikacije nameščene pri skrbnikih SMART ključev.
 Ključ se NE prenaša, samostojno predaja ali posoja sodelavcem, saj zanj velja osebna zadolžitev in neupoštevanje navedenega predstavlja hujšo kršitev delovnega razmerja. Dodeljevanje ključev v dolgotrajno uporabo določa vodja SČV. V primeru izgube ali poškodbe ključa velja odškodninska odgovornost na osnovi zatečenega stanja.
Ključi, ki niso v vsakodnevni uporabi se nahajajo v zaklenjenem predalu ali omarici v prostoru varnostnega osebja na upravi družbe oz. dežurnega strojnika na Vrbanskem platoju in so v zapečateni  kuverti. Vsako odpečatenje se evidentira in o tem najkasneje naslednji delovni dan seznani odgovorno osebo, ki tudi poskrbi, da se ključ ponovno zapečati in odloži na določeno mesto.
3.  NADZOR
Za nadzor in ugotavljanje morebitnih nepravilnosti je zadolžena oseba, ki je odgovorna za  obratovanje vodooskrbnih objektov.  Poročilo o ugotovitvah odgovorna oseba posreduje dva krat letno na kolegiju družbe Mariborski vodovod d. d.      

